《送钤辖馆使王公》
宋代·李畋

郄縠诗书奕世传，西人歌德别戎旃。
三朝功业标勋府，四稔恩绥播蜀川。
耦射隔花闻破帖，分题临沼间中筵。
归朝圣旨俞佥望，畿内封侯养重权。

作者简介：成都华阳人，字渭父，一作渭卿，自号谷子。太宗淳化三年进士。以学行为乡里所称。甚得张咏器重。累官知荥州。神宗熙宁中致仕。卒年八十七，一作九十。有《孔子弟子传赞》、《道德经疏》、《张乖崖语录》、《谷子》及歌诗杂文。